stanford-oval/wikipedia huggingface dataset:
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
สถานที่อันเนื่องด้วยพระนาม > สถาบันการศึกษา

โรงเรียนมัธยมสิริวัณวรี 1 อุดรธานี
โรงเรียนมัธยมสิริวัณวรี 2 สงขลา
โรงเรียนมัธยมสิริวัณวรี 3 ฉะเชิงเทรา
มูลนิธิ/องค์กรในพระอุปถัมภ์

มูลนิธิอารยศิลป์ สิริวัณณวรีนารีรัตน์
โครงการอนุรักษ์แนวปะการังและสิ่งมีชีวิตใต้ทะเลไทย ในพระดำริฯ
มูลนิธิโครงการอนุรักษ์แนวปะการังและสิ่งมีชีวิตใต้ทะเลไทย ในพระดำริฯ
โครงการบ้านพักม้าชรา ในพระดำริฯ
มูลนิธิวงดุริยางค์รอยัลแบงค็อกซิมโฟนีออร์เคสตร้า ในพระอุปถัมภ์ฯ
รถยนต์ที่นั่ง

สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงมีรถยนต์ที่นั่งดังนี้
Mercedes-Maybach S560 (X222) (2018 Facelift) เลขทะเบียน ร.ย.ล. 15
Mercedes-Maybach S580 (Z223) เลขทะเบียน 1ด-2530 กรุงเทพมหานคร
ญาณิกา ทองประยูร

| ญาณิกา ทองประยูร |
| --- | --- |
เกิด: 5 มกราคม พ.ศ. 2539 (29 ปี) จังหวัดนนทบุรี ประเทศไทย
อาชีพ: นักแสดง
ปีที่แสดง: พ.ศ. 2553–ปัจจุบัน
ผลงานเด่น: เฟย์ - สิ่งเล็กเล็กที่เรียกว่า...รัก (2553)  นิจิ - น้องใหม่ร้ายบริสุทธิ์ (2554)  ระพี - บ่วงบาป (2556)  ปาริฉัตร - เสน่หาสัญญาแค้น (2557)  หงส์หยก - นางชฎา (2558)
สังกัด: โพลีพลัส
ญาณิกา ทองประยูร (เกิด 5 มกราคม พ.ศ. 2539) ชื่อเล่น โฟน เป็นนักแสดงหญิงชาวไทย เป็นที่รู้จักจากภาพยนตร์เรื่อง สิ่งเล็กเล็กที่เรียกว่า...รัก ในบทบาท “เฟย์“ (น้องเค้กมะม่วง) (2553)
ประวัติ

ญาณิกา ทองประยูร เกิดเมื่อวันศุกร์ที่ 5 มกราคม พ.ศ. 2539 ที่จังหวัดนนทบุรี ประเทศไทย เป็นบุตรสาวของ นายยรรยง ทองประยูร หรือ โค้ชหมู กับ นางนิญาภรณ์ ทองประยูร มีพี่น้องทั้งหมด 3 คน โดยเธอเป็นพี่สาวคนโต มีน้องสาว 1 คน และน้องชาย 1 คน เธอจบการศึกษาจากมหาวิทยาลัยรังสิต
ญาณิกาได้เข้าสู่วงการด้วยการแสดงภาพยนตร์เรื่อง สิ่งเล็กเล็กที่เรียกว่า...รัก (พ.ศ. 2553) รับบท เฟย์ โดยมีฉากหนึ่งในภาพยนตร์ที่ทำให้ญาณิกาได้เป็นที่รู้จักคือ ฉากเฟย์ถือเค้กรสมะม่วงไปให้ พี่โชน (รับบทโดยมาริโอ้ เมาเร่อ) ทำให้สื่อมวลชนและคนทั่วไปมักเรียกเธอว่า น้องเค้กมะม่วง ต่อมาญาณิกายังมีผลงานการแสดงภาพยนตร์ ตำนานสมเด็จพระนเรศวรมหาราช ภาค ยุทธนาวี และ ศึกนันทบุเรง (พ.ศ. 2554) โดยรับบท หมอกใหม่ พลธนูของเลอขิ่น จากนั้นได้มีผลงานละครโทรทัศน์ตามมาอีกมากมาย อาทิเช่น ละคร ช็อกโกแลต 5 ฤดู (พ.ศ. 2554), น้องใหม่ร้ายบริสุทธิ์ (พ.ศ. 2554), ละครชุด ท่าประชา (พ.ศ. 2555) รวมถึงงานพิธีกร ได้แก่ รายการ chill out ออกอากาศทางช่องTGN และ มีผลงานโฆษณาอีกด้วย มีโฟมล้างหน้า Biore การ์นิเย่ ซากุระ ไวท์ แชมพู Sunsilk ยาสีฟัน Colgate C-Vit Vitamin เครื่องดื่ม ทีพลัส ครีมบำรุงผิว ซิตร้า ขนม Voiz กาแฟ Moccona ครีมอาบน้ำ Benice แป้งเย็น 12Plus ร้านอาหารญี่ปุ่น ยาโยอิ แลคตาซอย ผสมงาดำ เครื่องสําอาง BSC ผ้าอนามัย Modess Cute Press Eversense น้ำหอม น้ำยาปรับผ้านุ่ม Essence สายการบินนกแอร์ บ้านศุภาลัย พรีโม่ ลูกอม Sugus Amazing Thailand TAT S&P Bakery ปากกา Quantum น้ำอัดลม EST ขนมบิสกิต กูลิโกะ ทีนนี่ ยูไนเต็ด อัลมอนด์ แบรนด์วีต้าพรุน ทีโอที อินเตอร์เน็ต น้ำผลไม้ Green Mate Accord Prevail
ญาณิกาหันมารับบทนางร้ายเรื่องแรกในละครเรื่อง บ่วงบาป กับบทบาท ระพี หลังจากนั้นเธอได้มีผลงานมิวสิกวิดีโอ และผลงานละครในบทนางร้ายตามมาอย่างต่อเนื่อง อาทิ ละครเรื่อง เสน่หาสัญญาแค้น (พ.ศ. 2557) รับบท ปาริฉัตร, ละครเรื่อง นางชฎา (พ.ศ. 2558) รับบท หงส์หยก ส่วนในด้านผลงานการแสดงมิวสิกวิดีโอนั้น เคยแสดงเป็นนางเอกมิวสิกวิดีโอเพลง "อยากมีแฟนเหมือนแม่" ของ ปราโมทย์ วิเลปะนะ ต่อมาในปี พ.ศ. 2562 เธอยังมีผลงานละครชุดเรื่อง Voice สัมผัสเสียงมรณะ ออกอากาศทางช่องทรูโฟร์ยู
ปัจจุบันเธอกำลังคบหากับ ธัชนนท์ นคราวงศ์ นักฟุตบอลในทีมสโมสรฟุตบอลนครราชสีมา มาสด้า โดยญาณิกาและธัชนนท์ยังได้ร่วมกันทำธุรกิจผ่านทางออนไลน์ ด้วยการขายทุเรียนทอดกรอบ ต่อด้วยน้ำพริกไข่ปูบ้านบ้าน ตามลำดับ
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2554 | ช็อกโกแลต 5 ฤดู | ปุ๊ / ดาวรุ่ง |
| 2554 | น้องใหม่ร้ายบริสุทธิ์ ตอน ดอกไม้ยังไม่บาน | นิจิ |
| 2555 | ท่าประชา | ก้อย |
| 2556 | บ่วงบาป | ระพี |
| 2556 | คู่กิ๊กพริกกะเกลือ ตอน ขนมเค้กเสกรัก และ ตอน คนมันสวยช่วยไม่ได้ | บิวตี้ (รับเชิญ) |
| 2556 | ศีล 5 คนกล้าท้าอธรรม ตอน ฆ่าหั่นศพ | ลูกหมู |
| 2557 | เสน่หาสัญญาแค้น | ปาริฉัตร |
| 2558 | นางชฎา | หงส์หยก แซ่เล้า |
| 2558 | ศีล 5 คนกล้าท้าอธรรม ตอน เสน่ห์ยาแฝด  | เจน |
| 2558 | คนปั้นคน | ลิตา |
| 2559 | สัมผัสพิศวง ตอน ฝังทั้งเป็น | แจน |
| 2560 | หล่อล่าผี ตอน ปอบสยิว | มันแกว |
| 2563 |  ม่านบังใจ | วิวลี่ (รับเชิญ) |
ผลงาน > ภาพยนตร์

สิ่งเล็กๆ ที่เรียกว่า...รัก รับบท เฟย์ (พ.ศ. 2553)
ตำนานสมเด็จพระนเรศวรมหาราช ภาค 3 และ 4 รับบท หมอกใหม่ (พ.ศ. 2554)
SOS เมล็ดพันธุ์แห่งปัญญา (สร้างโดย เสถียรธรรมสถาน พ.ศ. 2555)
นมัสเต จ๊ะเอ๋ บ๊ายบาย (สร้างโดย เสถียรธรรมสถาน พ.ศ. 2556) (รับเชิญ)
1325 เลขเป็นเลขตาย (พ.ศ. 2563)
ผลงาน > มิวสิกวีดิโอ

"ความรักรออยู่" ขับร้องโดย สุเมธ องอาจ (เสนอโดย สมบัติทัวร์ พ.ศ. 2556)
"ชัตดาวน์ ดาวชัด" ขับรัองโดย เต๋า ภูศิลป์ (พ.ศ. 2560)
"ข้อยฮักเจ้า" ขับร้องโดย เต๋า ภูศิลป์ (พ.ศ. 2560)
"อยากมีแฟนเหมือนแม่" ขับร้องโดย ปราโมทย์ วิเลปะนะ (พ.ศ. 2561)
"หมึกเล่นไฟ" ขับร้องโดย สงกรานต์ รังสรรค์ (ร้องคู่ ไก่ วงกางเกง) (พ.ศ. 2562)
"อย่าขืนใจ" ขับร้องโดย รังสรรค์ ปัญญาเรือน (ร้องคู่ เอก Season five) ( พ.ศ. 2564)
ผลงาน > พิธีกร

รายการ chill out ทางช่อง TGN ทำหน้าที่พิธีกรแทน บัวบูชา ปุณณนันท์ ชั่วคราว (พ.ศ. 2555)
ผลงาน > โฆษณา

โฟมล้างหน้า Biore
การ์นิเย่ ซากุระ ไวท์
แชมพู Sunsilk
ยาสีฟัน Colgate
C-Vit Vitamin C
เครื่องดื่ม ทีพลัส
ครีมบำรุงผิว ซิตร้า
ขนม Voiz
กาแฟ Moccona
ครีมอาบน้ำ Benice
แป้งเย็น 12Plus
ร้านอาหารญี่ปุ่น ยาโยอิ
แลคตาซอย ผสมงาดำ
เครื่องสําอาง BSC
ผ้าอนามัย Modess
Cute Press
Eversense น้ำหอม
น้ำยาปรับผ้านุ่ม Essence
สายการบินนกแอร์
บ้านศุภาลัย พรีโม่
ลูกอม Sugus
Amazing Thailand TAT
S&P Bakery
ปากกา Quantum
น้ำอัดลม EST
ขนมบิสกิต กูลิโกะ ทีนนี่
ยูไนเต็ด อัลมอนด์
แบรนด์วีต้าพรุน
ทีโอที อินเตอร์เน็ต
น้ำผลไม้ Green Mate
Accord Prevail
แหล่งข้อมูลอื่น

Twitter โฟน ญาณิกา
เว็บแฟนคลับ โฟน ญาณิกา เก็บถาวร 2016-03-04 ที่ เวย์แบ็กแมชชีน
twitter แฟนคลับ โฟน ญาณิกา
ประวัติ ญาณิกา ทองประยูร จาก nangdee
ข้อมูลตัวละครหมอกใหม่ จาก pantip
อลังการในตำนานสมเด็จพระนเรศวรฯ ภาค3[ลิงก์เสีย]
ญาณิกา ทองประยูร ที่อินสตาแกรม
ฐากูร การทิพย์

| ฐากูร การทิพย์ |
| --- | --- |

เกิด: 1 ตุลาคม พ.ศ. 2529 (38 ปี) กรุงเทพมหานคร ประเทศไทย
ชื่ออื่น: ป๊อป
การศึกษา: มหาวิทยาลัยรามคำแหง
อาชีพ:  นักแสดง  นักร้อง  นายแบบ 
ปีปฏิบัติงาน: พ.ศ. 2551−ปัจจุบัน
ตัวแทน: ช่อง 3 (2551−ปัจจุบัน)
ส่วนสูง: 183 cm (6 ft 0 in)
อาชีพแสดง
ผลงานเด่น: ชลนที (ชล) − รักนี้หัวใจมีครีบ (2555)  พ่อเลี้ยงอัทธ์ − คุณชายรณพีร์ (2556)  หม่อมราชวงศ์ศักดินา (คุณชายเดียว) − แค้นเสน่หา (2556)  ชลนที (ชล) − ครีบนี้หัวใจมีเธอ (2557)  ชยากร (ชยา) − เพียงชายคนนี้ไม่ใช่ผู้วิเศษ (2559) อธิราช (ธิ) - คุณแม่สวมรอย (2561)  มั่นฟ้า / หมอภาคภูมิ − กลิ่นกาสะลอง (2562)  จ่าวสันต์ − ดาวคนละดวง (2564)  เตวิศ (ป้อง) − เกมปรารถนา (2565)  รชานนท์ (นนท์) − มัดหัวใจยัยซุปตาร์ (2565)  เลอสรร − เลือดเจ้าพระยา (2566)  หมู่สง − พรหมลิขิต (2566)
 
ฐากูร การทิพย์ (เกิด 1 ตุลาคม พ.ศ. 2529) ชื่อเล่น ป๊อป เป็นนักแสดง นักร้อง และนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักจากเวทีประกวดร้องเพลง เดอะซิงเกอร์ (The Singer) ครั้งที่ 1 ด้วยการผ่านเข้ารอบ 10 คนสุดท้าย และผลงานที่ทำให้เป็นที่รู้จักในวงกว้างยิ่งขึ้นคือบทบาท "ชลนที" จากละครเรื่อง รักนี้หัวใจมีครีบ (2555)
ประวัติ

ฐากูร การทิพย์ มีชื่อเล่นว่า ป๊อป เกิดเมื่อวันที่ 1 ตุลาคม พ.ศ. 2529 ที่กรุงเทพมหานคร เป็นบุตรชายคนเดียวของครอบครัว  ในด้านการศึกษา ฐากูรสำเร็จการศึกษาชั้นประถมศึกษาปีที่ 6 จากโรงเรียนอนุบาลวัดปรินายก ชั้นมัธยมศึกษาปีที่ 6 จาก โรงเรียนวัดราชบพิธ และเคยศึกษาระดับอุดมศึกษาที่ คณะวิศวกรรมศาสตร์ มหาวิทยาลัยศรีนครินทรวิโรฒ ต่อมาฐากูรได้เป็นนักแสดงและมีงานแสดง โดยเฉพาะอย่างยิ่งละครโทรทัศน์ อย่างต่อเนื่อง ทำให้ไม่มีเวลาให้กับการเรียนเต็มที่จนต้องไปเริ่มต้นศึกษาในระดับปริญญาตรีในมหาวิทยาลัยแห่งใหม่ คือ คณะวิทยาศาสตร์และเทคโนโลยี มหาวิทยาลัยธรรมศาสตร์ แต่ตารางงานและตารางเวลาเรียนก็ทับซ้อนกันอีก ทำให้ฐากูรตัดสินใจมาเริ่มต้นศึกษาระดับปริญญาตรีใหม่อีกครั้งที่ คณะรัฐศาสตร์ มหาวิทยาลัยรามคำแหง และจบการศึกษาเป็นที่เรียบร้อยในปี 2557
ละครโทรทัศน์ที่ฐากูรได้แสดงเรื่องแรก คือ นิมิตรมาร ทางช่อง 3 ซึ่งเป็นผลงานการกำกับของกฤษณ์ ศุกระมงคล และมีผลงานออกมาอย่างต่อเนื่อง แต่ชื่อเสียงของเขาก็ยังไม่เป็นที่โดดเด่นมากนัก จนกระทั่งฐากูรมีโอกาสได้รับบท ชลนที ในละคร รักนี้..หัวใจมีครีบ ซึ่งเป็นละครที่เปิดตัวเขาในฐานะพระเอกเดี่ยวอย่างเต็มตัวจนประสบความสำเร็จ เรตติ้งของละครเรื่องนี้ออกมาสูงกว่าละครหลังข่าวภาคค่ำทุกเรื่องของช่อง 3 และเป็นปรากฏการณ์ที่ไม่เกิดขึ้นบ่อยนัก เมื่อเรตติ้งของละครเรื่องดังกล่าวสูงกว่าละครเย็นของเจ้าแห่งละครเย็นอย่างช่อง 7 อีกด้วย  ส่งผลให้มีการสร้างละครภาคต่ออย่าง ครีบนี้หัวใจมีเธอ ทันทีในปีถัดมา แและก็ได้รับผลการตอบรับอย่างดีเช่นกัน จนกลายเป็นละครก่อนข่าวภาคค่ำที่มีเรตติ้งสูงที่สุดในปี 2557
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2551 | นิมิตมาร | ภากร (กร) |
| 2552 | ลูกไม้เปลี่ยนสี | ตฤณ |
| 2553 | เพลงรักริมขอบฟ้า | ปิยวัฒน์ (บี) |
| 2554 | หลวงตามหาชน | ร.ต.ต. ฉัตรชัย (หมวดฉัตร) |
| 2555 | ขุนศึก | จมื่นศรีสรรักษ์ |
| 2555 | รักนี้หัวใจมีครีบ | ชลนที (ชล)  |
| 2556 | เงาะแท้แซ่ฮีโร่ | สังข์ / เงาะ  |
| 2556 | สุภาพบุรุษจุฑาเทพ ตอน คุณชายรณพีร์ | อัทธ์ เจิมสิริ (พ่อเลี้ยงอัทธ์)  |
| 2556 | แค้นเสน่หา | ม.ร.ว. ศักดินา รังสิยา (คุณชายเดียว)  |
| 2557 | ครีบนี้หัวใจมีเธอ | ชลนที (ชล)  |
| 2557 | เสือ สิงห์ กระทิง บ๊อง | ชาติเสือ (ขาล)  |
| 2557 |  ทางเดินแห่งรัก  | อาร์ท  |
| 2558 | กระตุกหนวดเสือ | เสือพุด / บิล  |
| 2559 | เพียงชายคนนี้ไม่ใช่ผู้วิเศษ | ชยากร วรเลิศลักษณ์ (ชยา)  |
| 2560 | รักหลงโรง | ร.ต.ท. ไรวินทร์ อิทธิภาค (หมวดไรวินทร์)  |
| 2560 | เตียงนางไม้ | ต้น  |
| 2561 | คุณแม่สวมรอย | อธิราช สุธารักษ์ (ธิ)  |
| 2562 | กลิ่นกาสะลอง | มั่นฟ้า (อดีต) / นายแพทย์ภาคภูมิ พงศ์วิวัฒน์ (ปัจจุบัน)  |
| 2562 | หนี้รักในกรงไฟ | ดำรง ทะลือ (ลูกโป่ง)  |
| 2563 | ดั่งดวงหฤทัย | เจ้าฟ้าชายทยุติธรบวรรังสี  |
| 2564 | ดาวคนละดวง | จ.ส.ต. วสันต์ แจ่มเพชร (จ่าสันต์)  |
| 2564 | ผยอง | ม.ร.ว. เหินฟ้า จตุรพล   |
| 2565 | เกมปรารถนา | เตวิศ ติวาวงศ์ (ป้อง)  |
| 2565 | ระเริงชล | สิมิลัน ทรงกิจรักษา (ลัน)   |
| 2565 | มัดหัวใจยัยซุปตาร์ | รชานนท์ (นนท์)   |
| 2566 | สะใภ้สายสตรอง | ถมทวี (ถม)  |
| 2566 | เลือดเจ้าพระยา | พันตำรวจเอก เลอสรร ชินวร  |
| 2566 | พรหมลิขิต | หมู่สง   |
| 2567 | ลมเล่นไฟ | อนล รวีโชติช่วง   |
| 2568​ | แผนรักหักคานลุง | ดร. เขตพนา พยัคฆา (หมี) |
| 2568​ | ยัยปลาไหลกับนายไฮโซ | สัตยา  |
| 2568​ | โทษฐานที่รักเธอ | ร.ต.อ. อนาวิล พิพัฒน์พงษ์ (ผู้กองอนาวิล) |
| 2568​ | ก็รักมันปักใจ | ราเชนทร์ |
| รอเปิดกล้อง​ | ดอกไม้มาเฟีย | ศิวา |
| พักการถ่ายทำ​ | ดวงใจเจ้าเอ๋ย |  |
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2554 | คุณพ่อป้ายแดง | เชน | หนังดังสุดสัปดาห์ |
| 2554 |  ตำนานสมเด็จพระนเรศวรมหาราช ภาค ๓ ยุทธนาวี  | ขุนรามเดชะ |  |
| 2554 | ตำนานสมเด็จพระนเรศวรมหาราช ภาค ๔ ศึกนันทบุเรง | ขุนรามเดชะ |  |
| 2557 | ตำนานสมเด็จพระนเรศวรมหาราช ภาค ๕ ยุทธหัตถี | ขุนรามเดชะ |  |
| 2558 |  ตำนานสมเด็จพระนเรศวรมหาราช ภาค ๖ อวสานหงสา | ขุนรามเดชะ |  |
| 2558 | จดหมายจากน่าน | โน้ต | ภาพยนตร์สั้นเทิดพระเกียรติสมเด็จพระเทพรัตนราชสุดา สยามบรมราชกุมารี |
| 2558 | ซูตองเป้ มิตรภาพ อธิษฐาน กาลเวลา  | เป้ | ภาพยนตร์สั้นเพื่อสนับสนุนการท่องเที่ยวภาคเหนือตอนบนและจังหวัดแม่ฮ่องสอน |
ผลงาน > เพลง

| ปี | เพลง | ประเภท | ร่วมกับ |
| --- | --- | --- | --- |
| 2553 | Na Na นา นะ | เพลงประกอบละคร "เพลงรักริมขอบฟ้า" |  |
| 2556 | ฉันพร้อมเพื่อเธอ | เพลงประกอบละคร "เงาะแท้แซ่ฮีโร่" |  |
| 2564 | สูงแค่ไหน (cover version) | เพลงประกอบละคร "ดาวคนละดวง" | วรินทร ปัญหกาญจน์ |
| 2565 | แปลกแต่จริง | เพลงประกอบละคร "ระเริงชล" | ลักษณ์นารา เปี้ยทา |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2564 | ตัดกรรม | หญิงลี ศรีจุมพล  |
ผลงานอื่น

เข้าประกวด Channel 3 Male star challenge 2008 ยุติการประกวดเนื่องจากเหตุการณ์ระเบิด
ผ่านเข้ารอบ 10 คนสุดท้ายการแข่งขัน The Singer ครั้งที่ 1
The Singer Popular Vote R9
ละครชุด บันทึกกรรม ตอน ที่ตาย ร่วมแสดงกับ ภุชิสสะ ศุภธนพัฒน์ และ หรรษา จึงวิวัฒนวงศ์ (ละครชุดจบในตอน ถ่ายทำแบบภาพยนตร์)
รางวัล

| ปี | รางวัล | สาขา | ผลงาน | ผลการตัดสิน |
| --- | --- | --- | --- | --- |
| 2557 | คมชัดลึก อวอร์ด ครั้งที่ 11 | นักแสดงสมทบชายยอดเยี่ยม | แค้นเสน่หา | เสนอชื่อเข้าชิง |
| 2559 | โทรทัศน์ทองคำ ครั้งที่ 31 | นักแสดงสมทบชายดีเด่น | เพียงชายคนนี้ไม่ใช่ผู้วิเศษ | เสนอชื่อเข้าชิง |
| 2564 | MAYA AWARDS 2021  | ดาราสมทบชาย ขวัญใจมหาชน | ดาวคนละดวง | ชนะ |
แหล่งข้อมูลอื่น

ฐากูร การทิพย์ ที่อินสตาแกรม
คมแฝก

| คมแฝก |
| --- | --- |
แนว: โลดโผน อาชญากรรม บู๊แอ๊คชั่น ดราม่า บู๊ล้างผลาญ
สร้างโดย: บริษัท ดีด้า วิดีโอ โปรดักชั่น  (พ.ศ. 2551)  บริษัท เมตตาและมหานิยม  (พ.ศ. 2561) NINE BEVER FIMS  (พ.ศ. 2569)
กำกับโดย: พ.ศ. 2551  นนทนันท์ สังข์สวัสดิ์   พ.ศ. 2561  ปิยะพันธุ์ ชูเพ็ชร์ ​ พ.ศ. 2569 รัฐกิตติ์ กิตติรัฐธนะโภคิน  จิตาพัชร์ อธิชัยธนารุจน์
แสดงนำ: พ.ศ. 2551 ณัฐวุฒิ สกิดใจ วรนุช วงษ์สวรรค์ เคลลี่ ธนะพัฒน์ พ.ศ. 2561  ปริญ สุภารัตน์ คิมเบอร์ลี แอน เทียมศิริ จิรายุ ตันตระกูล พ.ศ. 2569 
ผู้ประพันธ์ดนตรีแก่นเรื่อง: พ.ศ. 2561 ตราบชีวิตจะหาไม่ (Acoustic Version) - ชาติ สุชาติ   ตราบชีวิตจะหาไม่ - สุภัสสรา ธนชาต
ดนตรีแก่นเรื่องเปิด: พ.ศ. 2551 คมแฝก - เสือ สูงเนิน   พ.ศ. 2561 ท้าทาย - อีโบล่า
ดนตรีแก่นเรื่องปิด: พ.ศ. 2551 ไม่กล้าบอกเธอ - อัสนี วสันต์   ทำไมต้องยอม - ปนัดดา เรืองวุฒิ   พ.ศ. 2561 ไม่ใช่คนเดิม - สุธิตา ชนะชัยสุวรรณ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: พ.ศ. 2551 : 19 ตอน   พ.ศ. 2561 : 15 ตอน
การผลิต
ควบคุมงานสร้าง: พ.ศ. 2551  บอร์ดคณะกรรมการพิจารณาการบริหารช่อง 7  พ.ศ. 2561 ฉัตรชัย เปล่งพานิช พ.ศ. 2569 โอริเวอร์ บีเวอร์
ความยาวตอน: พ.ศ. 2551 : 120 นาที  พ.ศ. 2561 : 150 นาที
การสร้าง

คมแฝก เป็นภาพยนตร์ไทย และละครโทรทัศน์ไทยที่สร้างจากบทประพันธ์ของ เสนีย์ บุษปะเกศ บทโทรทัศน์โดยคฑาหัสต์ บุษปะเกศ ฉบับภาพยนตร์ไทยชื่อเดียวกันที่เคยออกฉายในปี พ.ศ. 2513 ถ่ายทำด้วยฟิล์ม 16 มม. พากย์สด กำกับการแสดงโดย ส.อาสนจินดา นำแสดงโดย สมบัติ เมทะนี, อรัญญา นามวงศ์, ลือชัย นฤนาท, เมตตา รุ่งรัตน์, รุจน์ รณภพ และ เกชา เปลี่ยนวิถี
ในปี พ.ศ. 2551 จัดสร้างโดย ดีด้า วิดีโอ โปรดักชั่น กำกับการแสดงโดย นนทนันท์ สังข์สวัสดิ์ ผ่านการพิจารณาอนุมัติบอร์ดคณะกรรมการช่อง 7 ให้ดำเนินการผลิต ออกอากาศทุกวันจันทร์ - อังคาร เวลา 20.25 - 22.25 น. ในปี พ.ศ. 2551 ทางช่อง 7 สี นำแสดงโดย ณัฐวุฒิ สกิดใจ วรนุช วงศ์สวรรค์ ศิวัฒน์ โชติชัยชรินทร์ ฑิฆัมพร ฤทธิ์ธาอภินันท์ อนุชิต สพันธุ์พงษ์ ปุณยาพร พูลพิพัฒน์ เคลลี่ ธนะพัฒน์ เป็นเรื่องราวของ กัลป์ เกรียงไกร นายตำรวจสัญญาบัตรหนุ่มอนาคตไกลผู้ต้องติดคุกนานถึง 10 ปี เพราะถูกใส่ความว่าฆ่าคนตาย และ 10 ปีให้หลังเขากลับมาพร้อมไม้คมแฝกเพื่อกลับมาสะสางความแค้นที่มีต่อ แสน ราชสีห์ เพื่อนของกัลป์ซึ่งใส่ร้ายเขาจนทำให้เขาต้องติดคุก และได้กลายมาเป็นผู้มีอิทธิพลซึ่งเข้าครองเมืองพลในเวลาต่อมา
ต่อมาเมื่อละครเรื่องนี้ได้รับความนิยมมากขึ้น จึงทำให้ผู้จัด ดีด้า วิดีโอ โปรดักชั่น มีการเปลี่ยนแปลงเนื้อหาบางส่วนจากบทประพันธ์เดิม และได้มีการสร้างภาคต่อของละครเรื่องนี้โดยใช้ชื่อว่า"รุกฆาต"
ในปี พ.ศ. 2561 ได้นำมาสร้างเป็นละครอีกครั้ง ออกอากาศทาง สถานีวิทยุโทรทัศน์ไทยทีวีสีช่อง 3 ผลิตโดย บริษัท เมตตาและมหานิยม โดยผู้จัด ฉัตรชัย เปล่งพานิช กำกับการแสดงโดย ปัญ ปัญสิกร์ณ นำแสดงโดย ปริญ สุภารัตน์ คิมเบอร์ลี แอน เทียมศิริ อเล็กซานเดอร์ เรนเดลล์ สุภัสสรา ธนชาต สรวิชญ์ สุบุญ ภัทรากร ตั้งศุภกุล จิรายุ ตันตระกูล โดยได้มีการฟิตติ้งนักแสดงเมื่อวันที่ 20 กันยายน พ.ศ. 2559 ซึ่งเนื้อเรื่องของคมแฝกเวอร์ชันนี้จะย้อนไปในช่วง พ.ศ. 2513 ในสมัยสงครามเวียดนามเป็นเวลาเดียวกับที่คมแฝกฉบับภาพยนตร์ออกฉายพอดีโดยได้เพิ่มเติมเนื้อหาเกี่ยวกับคาถาอาคมเข้ามาเพื่อให้เนื้อเรื่องมีความเข้มข้นพร้อมกับเพิ่มตัวละครใหม่เข้ามา หลังออกฉายตอนแรกมีเรตติ้งทั่วประเทศในช่วงไพรม์ไทม์สูงสุด เรตติ้งอยู่ที่ 5.831 และหลังการออกฉายตอนจบมีเรตติ้งทั่วประเทศนั้น เรตติ้งอยู่ที่ 7.0โดยหลังละครจบ จะมีภาคต่อนั่นคือ รุกฆาต ซึ่งจะเห็นจากเอนเครดิตของละครว่า แสน ยังไม่ตายเหมือนต้นฉบับ
เพลงประกอบละคร

2551
เพลง คมแฝก ร้องโดย เสือ สูงเนิน
เพลง ไม่กล้าบอกเธอ ร้องโดย อัสนี วสันต์
ทำไมต้องยอม ร้องโดย ปนัดดา เรืองวุฒิ
ก็เคยสัญญา ร้องโดย อัสนี วสันต์
2561
เพลง ท้าทาย ร้องโดย อีโบล่า
เพลง ไม่ใช่คนเดิม ร้องโดย อิเมจิ สุธิตา
เพลง ตราบชีวิตฉันจะหาไม่ ร้องโดย ชาติ สุชาติ
เพลง ตราบชีวิตฉันจะหาไม่ ร้องโดย เก้า สุภัสสรา
Hexapoda

| Hexapods ช่วงเวลาที่มีชีวิตอยู่: 411–0Ma  PreꞒ Ꞓ O S D C P T J K Pg N      |
| --- | --- |

แมลงวันเนื้อ, Sarcophaga sp.

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
เคลด:: Mandibulata 
เคลด:: Pancrustacea 
ไฟลัมย่อย:: Hexapoda  Latreille, ค.ศ. 1825

ชั้น
 เคลด Elliplura ชั้น Collembola (สปริงเทล)  อันดับ Protura (โคนเฮด)  เคลด Cercophora อันดับ Diplura (ทูพรองค์บริตเทลเทล)  ชั้น แมลง (แมลง)
ไฟลัมย่อย Hexapoda (จากภาษากรีก หมายถึง 'หกขา') หรือ hexapods ประกอบด้วยเคลดที่ใหญ่ที่สุดของสัตว์ขาปล้อง และรวมถึงสปีชีส์สัตว์ขาปล้องที่ยังมีชีวิตอยู่ส่วนใหญ่ ซึ่งประกอบด้วย กลุ่มยอดชั้นแมลง (แมลงแท้) รวมถึงกลุ่มเล็ก ๆ ที่เรียกว่า Entognatha ซึ่งประกอบด้วยสามชั้นของสัตว์ขาปล้องที่ไม่มีปีกซึ่งเคยถูกพิจารณาว่าเป็นแมลง ได้แก่ Collembola (สปริงเทล), Protura (โคนเฮด) และ Diplura (ทูพรองค์บริตเทลเทล) แมลงและสปริงเทลเป็นสิ่งมีชีวิตที่มีความอุดมสมบูรณ์สูงและเป็นหนึ่งในผู้นำการผสมเกสรที่สำคัญที่สุด, ผู้บริโภคขั้นต้น (ในห่วงโซ่อาหาร), ซากสัตว์/สัตว์กินซาก และไมโครพรีเดเตอร์ในระบบนิเวศทางบก
Hexapoda มีชื่อจากลักษณะเด่นที่แตกต่างที่สุดของพวกมัน ได้แก่ แผนร่างกายสามส่วนคือ ท้อง และขาสามคู่ สัตว์ขามีปล้องส่วนใหญ่มีขามากกว่าสามคู่ การศึกษาล่าสุดส่วนใหญ่พบว่า Hexapoda เป็นกลุ่มย่อยของสัตว์พวกกุ้งกั้งปู
แหล่งข้อมูลอื่น

ข้อมูลที่เกี่ยวข้องกับ Hexapoda ที่วิกิสปีชีส์
แม่แบบ:Wikibooks inline
"Hexapoda. Insects, springtails, diplurans, and proturans". Tree of Life Web Project.
| --- | --- |
การแยกแยะหน่วยอนุกรมวิธาน:  Wikidata: Q105146  Wikispecies: Hexapoda  ADW: Hexapoda  BugGuide: 878075  EoL: 2634370  EPPO: 1HEXAQ  Fauna Europaea: 3  Fossilworks: 133899  iNaturalist: 372739  IRMNG: 11905095  ITIS: 563886  NCBI: 6960  NZOR: e0328a2d-45fe-4c33-9a0d-2b942a8e8aa4  WoRMS: 1278 
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
การหลั่งน้ำอสุจิ

การหลั่งน้ำอสุจิ (อังกฤษ: ejaculation) คือการหลั่งน้ำอสุจิออกจากองคชาต มักเกิดพร้อมกับการถึงจุดสุดยอดทางเพศ ถือเป็นด่านสุดท้ายและเป็นเป้าหมายทางธรรมชาติของการเร้าอารมณ์ทางเพศ
ขั้นตอน > การปลุกเร้า

ส่วนระยะเวลาที่ต้องการในการปลุกเร้าทางเพศ มีความหลากหลายกันไป ที่จะนำไปสู่การทำให้หลั่ง
โดยปกติแล้วก่อนการเกิดการหลั่ง จะเกิดการตื่นตัวทางเพศของฝ่ายชาย ที่นำไปสู่การแข็งตัวขององคชาต แต่ว่าการตื่นตัวทางเพศทุกครั้งจะไม่นำไปสู่การหลั่งน้ำอสุจิ 
การเร้าอารมณ์ทางเพศที่เกิดขึ้นโดยอาศัยช่องคลอด ออรัลเซ็กซ์ การร่วมเพศทางทวารหนัก หรือการสำเร็จความใคร่ ล้วนสามารถนำไปสู่จุดสุดยอดทางเพศและการหลั่งน้ำอสุจิได้
โดยปกติผู้ชายสามารถถึงจุดสุดยอดทางเพศภายใน 5-10 นาทีหลังจากที่เริ่มการร่วมเพศ  ขึ้นอยู่กับอารมณ์เพศทั้งของตนทั้งของคู่ขา
การเล้าโลมกับคู่ขาก่อนการร่วมเพศ  (เช่นการจูบกัน  การลูบเล้าทางกาย หรือการถูกสัมผัสในจุดที่ให้เกิดความเสียว) หรือการช่วยตัวเอง  (การสำเร็จความใคร่ให้ตนเองในเพศชาย)
มักจะเร้าอารมณ์เพศให้เกิดมากขึ้น  และอาจจะนำไปสู่การหลั่งน้ำหล่อลื่า  โอกาสที่จะมีตัวอสุจิในน้ำหล่อลื่นเป็นไปได้น้อย
แต่ตัวอสุจิที่ยังค้างอยู่ในท่อปัสสาวะหลังจากการหลั่งน้ำอสุจิครั้งสุดท้าย  อาจจะไหลออกพร้อมกับน้ำหล่อลื่น[ต้องการอ้างอิง]  
นอกจากนั้นแล้ว  เชื้อโรคและไวรัสต่าง ๆ รวมทั้งเชื้อเอชไอวี (เชื้อของโรคเอดส์) ก็อาจจะมีในน้ำหล่อลื่น
ขั้นตอน > ระยะดื้อ

หลังจากการถึงจุดสุดยอด  ผู้ชายโดยมากจะตกอยู่ในระยะดื้อ
ซึ่งในช่วงนี้  จะไม่สามารถเกิดการแข็งตัวขององคชาต
และหลังจากนั้น  ก็จะต้องใช้เวลายาวออกไปอีกระยะหนึ่ง  ก่อนที่จะสามารถหลั่งน้ำอสุจิออกได้อีก
ในช่วงนี้  ผู้ชายจะมีความรู้สึกผ่อนคลายที่ประกอบด้วยความสุขอย่างยิ่ง  ซึ่งมักจะรู้สึกตรงที่ขาหนีบและต้นขา
ระยะดื้อจะแตกต่างกันไปในระหว่างบุคคล
อายุและวัยอาจจะมีผล  คือผู้ที่อายุน้อยกว่าอาจจะแข็งตัวหลั่งน้ำอสุจิได้อีก  เร็วกว่าผู้มีอายุมากกว่า  แต่ก็ไม่จำเป็นเสมอไป
ความแตกต่างอีกอย่างหนึ่งก็คือ  ชายบางพวกสามารถเกิดอารมณ์เพศพอที่จะเกิดการแข็งตัวได้อีกทันทีหลังจากการหลั่งน้ำอสุจิ
และบางพวกอาจจะเกิดขึ้นอีกภายใน 15 นาที
การมีระยะดื้อที่สั้นอาจจะทำให้ชายบางพวกสามารถเริ่มปลุกเร้าอารมณ์ทางเพศกับคู่ขาต่อไปได้อย่างสืบเนื่อง
จากช่วงการหลั่งน้ำอสุจิ  ไปยังการปลุกเร้าอารมณ์ทางเพศกับคู่ขาอีก เพื่อที่จะถึงการหลั่งน้ำอสุจิในครั้งต่อไป
แต่ว่า  ชายอีกพวกหนึ่งจะไม่ชอบการปลุกเร้าทางเพศในระยะดื้อช่วงแรก ๆ
มีชายบางพวกที่สามารถถึงจุดสุดยอดหลายครั้งติดต่อกัน
โดยที่มี  หรือว่าไม่มี  ลำดับปกติของการหลั่งน้ำอสุจิและระยะดื้อ
ชายเหล่านี้บางคนรายงานว่า  ไม่เห็นมีระยะดื้อ
หรือว่าสามารถรักษาการแข็งตัวขององคชาตต่อไปได้โดย  "ทำกิจกรรมทางเพศต่อไป  พร้อมกับมีอวัยวะที่แข็งตัวเต็มที่  จนกระทั่งผ่านระยะดื้อที่ไม่สามารถถึงจุดสุดยอด  และทำการต่อไปเพื่อที่จะถึงจุดสุดยอดเป็นครั้งที่สองและครั้งที่สาม"
ขั้นตอน > ปริมาณ

แรงพุ่งและปริมาณของน้ำอสุจิที่หลั่งออกมีความแตกต่างกันไปในระหว่างบุคคลและอาจจะมีปริมาณระหว่าง 0.1-10 มิลลิลิตร 
(5 มิลลิลิตร = 1 ช้อนชา, 15 มิลลิลิตร = 1 ช้อนโต๊ะ, คืออาจจะมีถึง 2 ช้อนชา ไม่ถึง 1 ช้อนโต๊ะ)
ปริมาณของน้ำอสุจิในผู้ใหญ่ขึ้นอยู่กับเวลาที่ผ่านไปหลังจากการหลั่งน้ำอสุจิครั้งสุดท้าย
คือ  น้ำอสุจิมักจะมีปริมาณมากกว่าถ้ามีการเว้นการหลั่งน้ำอสุจิเป็นเวลายาวนานกว่า
ระยะเวลาที่ใช้เร้าอารมณ์ทางเพศก่อนจะหลั่ง  ก็สามารถมีผลต่อปริมาณได้ด้วย

ปริมาณน้ำอสุจิที่ต่ำกว่าปกติเรียกว่า hypospermia
เหตุอย่างหนึ่งในการมีปริมาณน้ำอสุจิที่ต่ำกว่าปกติหรือไม่มีเลยก็คือ  การมีท่อฉีดอสุจิอุดตัน (ejaculatory duct obstruction)
และเป็นเรื่องปกติถ้าปริมาณน้ำอสุจิจะลดลงไปตามวัย
ขั้นตอน > คุณภาพ

จำนวนตัวอสุจิที่หลั่งออกมีความแตกต่างกันอย่างหลายหลาก  ขึ้นอยู่กับองค์ประกอบต่าง ๆ รวมทั้งระยะเวลาจากครั้งสุดท้ายที่มีการหลั่งน้ำอสุจิ
อายุ  ระดับความเครียด 
และระดับฮอร์โมนเพศชาย
ช่วงระยะเวลาที่ยาวนานกว่าในการเล้าโลมทางเพศก่อนที่จะมีการหลั่งน้ำอสุจิ  อาจมีผลทำให้ระดับความเข้มข้นของตัวอสุจิสูงขึ้น

การมีระดับตัวอสุจิต่ำ  ซึ่งไม่ใช่ภาวะเดียวกันกับการมีปริมาณน้ำอสุจิต่ำ  เรียกว่า  ภาวะเชื้ออสุจิน้อย (oligospermia) และการไม่มีตัวอสุจิในน้ำอสุจิ  เรียกว่า  ภาวะน้ำกามไร้ตัวอสุจิ  (azoospermia)
พัฒนาการ > วัยเจริญพันธุ์

| เวลาหลังการหลั่งครั้งแรก  (เดือน) | ปริมาตรเฉลี่ย  (มิลลิลิตร) | ละลายเป็นน้ำ | ค่าเฉลี่ยสเปิร์ม  (ล้านตัว/มิลลิลิตร) |
| --- | --- | --- | --- |
| 0 | 0.5 | ไม่ (1) | 0 |
| 6 | 1.0 | ไม่ (1) | 20 |
| 12 | 2.5 | ก้ำกึ่ง (2) | 50 |
| 18 | 3.0 | ใช่ (3) | 70 |
| 24 | 3.5 | ใช่ (3) | 80 |
หมายเหตุ (1) - น้ำที่หลั่งออกจะคงสภาพเหมือนวุ้น  ไม่ละลายเป็นน้ำ หมายเหตุ (2) - โดยมากจะละลายเป็นน้ำ แต่บางส่วนก็ยังเป็นวุ้น  หมายเหตุ (3) - จากสภาพวุ้น  จะละลายเป็นน้ำภายใน 1 ชั่วโมง
การหลั่งน้ำอสุจิครั้งแรกจะเกิดขึ้นประมาณ 12 เดือนหลังจากถึงวัยเริ่มเจริญพันธุ์ (แตกเนื้อหนุ่ม)
ซึ่งโดยทั่ว ๆ ไปก็เพราะการสำเร็จความใคร่ด้วยตนเองหรือการฝันเปียก
  
อย่างไรก็ตามพบว่าผู้ชายส่วนใหญ่มากกว่าร้อยละ 80 จะมีการหลั่งน้ำอสุจิครั้งแรกมาจากการช่วยเหลือตัวเองซึ่งโดยทั่วไปจะเกิดขึ้นในช่วงอายุ 12-15 ปี   ขณะที่ส่วนน้อยที่เหลือมาจากการฝันเปียก เริ่มแรกเมื่อผู้ชายเข้าสู่วัยแตกหนุ่มก็มักจะบอกไม่ได้ว่าร่างกายของตนเองจะเริ่มผลิตน้ำอสุจิและพร้อมจะหลั่งเมื่อใด   แต่ในช่วงเวลาดังกล่าวจะมีแรงขับดันทางเพศที่เกิดขึ้นเองตามธรรมชาติ  ไม่ว่าจะเป็นความรู้สึกอารมณ์ทางเพศและ/หรือการแข็งตัวขององคชาต เด็กหนุ่มจะเริ่มมีการสำรวจร่างกายตนเองและเริ่มทดลองกิจกรรมทางเพศกับอวัยวะของตนเองในหลาย ๆ รูปแบบ   จนกระทั่งอัณฑะสามารถสร้างตัวอสุจิได้  และในที่สุดก็จะกลายเป็นการค้นพบวิธีการสำเร็จความใคร่
ปริมาตรการหลั่งน้ำอสุจิครั้งแรก ๆ จะมีน้อย
คือ ในระยะ 3 เดือนแรกจะมีน้อยกว่า 1 มิลลิลิตร
น้ำอสุจิในระยะแรกของวัยเจริญพันธุ์จะใส
และจะคงสภาพความเป็นวุ้น
คือจะไม่ละลายเป็นน้ำเหมือนกับในของผู้ใหญ่
ลำดับการพัฒนาการของน้ำอสุจิเห็นได้ในตาราง 1
การหลั่งน้ำอสุจิครั้งแรก  มักจะไม่มีตัวอสุจิ  (90%)
และสำหรับส่วนน้อยที่มีตัวอสุจิ  ตัวอสุจิโดยมาก  (97%)  จะไม่มีการเคลื่อนไหว
และส่วนน้อยที่เหลือ  (3%)  จะมีการเคลื่อนไหวที่ผิดปกติ
เมื่อเจริญวัยต่อไปเรื่อย ๆ 
น้ำอสุจิจะเริ่มมีลักษณะต่าง ๆ เหมือนของผู้ใหญ่มากขึ้นและมีปริมาณตัวอสุจิปกติที่เพิ่มขึ้นเรื่อย ๆ
น้ำอสุจิในช่วง 12-14 เดือนหลังจากการหลั่งน้ำอสุจิครั้งแรก  น้ำอสุจิจะมีการละลาย  (จากลักษณะคล้ายวุ้นเป็นน้ำ)  หลังจากการหลั่งออกไม่นาน
ภายใน 24 เดือนหลังจากการหลั่งน้ำอสุจิครั้งแรก  ทั้งปริมาณน้ำอสุจิ  ปริมาณตัวอสุจิ  และลักษณะต่าง ๆ ของตัวอสุจิ  จะเหมือนกับของผู้ใหญ่
พัฒนาการ > การควบคุมจากระบบประสาทกลาง

เพื่อที่จะวาดแผนที่การทำงานของเซลล์ประสาทในสมองในช่วงที่เกิดการหลั่งน้ำอสุจิ
นักวิจัยได้ทำการศึกษาโดยใช้การแสดงออกของ c-fos
ซึ่งเป็น proto-oncogene ที่มีการแสดงออกในนิวรอนตอบสนองต่อการกระตุ้นด้วยฮอร์โมนและสารสื่อประสาท  (คือเช็คการแสดงออกของ c-fos เพื่อจะดูว่าเซลล์ประสาทในส่วนไหนมีการทำงาน) 
การแสดงออกของ c-fos พบในส่วนต่าง ๆ ต่อไปนี้ คือ
medial preoptic area (MPOA)
lateral septum, ซึ่งเป็น bed nucleus of the stria terminalis
paraventricular nucleus of the hypothalamus (PVN)
ventromedial hypothalamus, และอะมิกดะลาด้านใน
ventral premammillary nuclei
ventral tegmentum
central tegmental field
mesencephalic central gray
peripeduncular nuclei
parvocellular subparafascicular nucleus (SPF) ที่ทาลามัสด้านหลัง